VENDIM
Nr. 172, datë 31.7.2025

MBI FILLIMIN E PROCEDURËS PËR SHQYRTIMIN E KËRKESËS SË SHOQËRISË “GLOBAL TECHNICAL MECHANICS” SHPK PËR LICENCIM NË VEPRIMTARINË E PRODHIMIT TË ENERGJISË ELEKTRIKE NGA CENTRALI FOTOVOLTAIK, ME KAPACITET PRODHUES 12 MW

[bookmark: _GoBack]Në mbështetje të neneve 16 dhe 37, pika 2, germa “a”, të ligjit nr. 43/2015, “Për sektorin e energjisë elektrike”, i ndryshuar; neneve 4, pika 1, germa “a”, 5, pika 1, germa “a”, dhe 10, pikat 1 dhe 3, të “Rregullores për procedurat dhe afatet për dhënien, modifikimin, transferimin, rinovimin, njohjen dhe heqjen e licencave në sektorin e energjisë elektrike”, të miratuar me vendimin e Bordit të Entit Rregullator të Energjisë (ERE) nr. 109, datë 29.6.2016, e ndryshuar; si dhe neneve 15 dhe 19, pika 1, germa “a” të “Rregullores për organizimin, funksionimin dhe procedurat e ERE-s”, miratuar me vendimin e Bordit të ERE-s nr. 96, datë 17.6.2016; Bordi i ERE-s, në mbledhjen e tij të datës 31.7.2025, mbasi shqyrtoi relacionin me nr. 2122/1 prot., datë 21.7.2025, të Drejtorisë së Licencimit dhe Autorizimeve “Mbi kërkesën e shoqërisë ‘Global Technical Mechanics’ sh.p.k. për licencim në veprimtarinë e prodhimit të energjisë elektrike”,
Konstatoi se: 
- Shoqëria “Global Technical Mechanics” sh.p.k., me shkresën e protokolluar në ERE me nr. 2122 prot., datë 18.7.2025, ka paraqitur kërkesën e saj për licencim në veprimtarinë e prodhimit të energjisë elektrike nga centrali fotovoltaik, me kapacitet prodhues 12 MW, me vendndodhje në zonën e Aeroportit të Kukësit, Njësia Administrative Shtiqën, Bashkia Kukës, qarku Kukës.
- Nga shqyrtimi i aplikimit, në referencë të përcaktimeve të “Rregullores për procedurat dhe afatet për dhënien, modifikimin, transferimin, rinovimin, njohjen dhe heqjen e licencave në sektorin e energjisë elektrike”, të ndryshuar, rezulton se:
Përputhshmëria e aplikimit me rregulloren
- Në përputhje me nenin 9, pikat 1 dhe 1.1 të rregullores, aplikuesi ka dorëzuar dokumentacionin e kërkuar për pajisjen me licencë sipas germave (“a”, “b” dhe “c”), duke plotësuar formularin sipas formatit të përcaktuar në Shtojcën 1, ka paraqitur kërkesën për licencim në veprimtarinë e prodhimit të energjisë elektrike duke plotësuar të dhënat e subjektit, përfshirë emrin, NUIS-in, adresën, kontaktet dhe administratorin. Gjithashtu, aplikuesi deklaron se nuk i është hequr apo refuzuar më parë një licencë, angazhohet për zbatimin e kuadrit ligjor dhe rregullave të ERE-s, si dhe ka kryer pagesën e aplikimit sipas aneksit A.
- Në përputhje me nenin 9, pika 1.2 të rregullores, aplikuesi ka dorëzuar dokumentacionin juridik dhe administrativ të kërkuar sipas germave (“a” dhe “b”).
Pajisja e shoqërisë me leje dhe miratime të tjera
- Këshilli i Ministrave ka miratuar vendimin nr. 175, datë 20.3.2025 “Për miratimin e ndërtimit të centralit gjenerues të energjisë elektrike fotovoltaike për vetprodhim dhe veprave ndihmëse, i cili nuk është objekt koncesioni, në zonën e Aeroportit të Kukësit, Njësia Administrative Shtiqën, Bashkia Kukës, qarku Kukës, nga shoqëria ‘Global Technical Mechanics’ sh.p.k.”.
- Shoqëria ka nënshkruar me Ministrinë e Infrastrukturës dhe Energjisë (MIE) kontratën nr. 2718 rep., nr. 1082 kol., datë 23.5.2025 “Për ndërtimin, shfrytëzimin dhe administrimin e centralit gjenerues të energjisë elektrike fotovoltaike për vetëprodhim, me kapacitet prodhues 12 MW dhe veprave ndihmëse, i cili nuk është objekt koncesioni, në zonën e aeroportit të Kukësit, Njësia Administrative Shtiqën, Bashkia Kukës, qarku Kukës, nga shoqëria ‘Global Technical Mechanics’ sh.p.k.”.
- Shoqëria ka marrë miratimin e pikës së lidhjes nëpërmjet shkresës së “Operatorit të Sistemit të Shpërndarjes” (OSSH) sh.a. me nr. 10278/3 prot., datë 3.10.2024.
- Në këtë aplikim duhet të plotësohet dhe sa vijon:
NENI 9
Formati dhe dokumentacioni për aplikim
Pika 1: Dokumentacioni i përgjithshëm për të gjitha aplikimet për pajisje me licencë
- Shoqëria duhet të informojë në rast se struktura organizative e depozituar është aktualisht funksionale apo do të jetë në të ardhmen. (germa “c”)
Pika 1.3. Dokumentacioni financiar dhe fiskal
Shoqëria duhet të depozitojë: 
- Shoqëria duhet të depozitojë vërtetimin që nuk ka detyrime të pashlyera ndaj organeve të sigurimeve shoqërore dhe shëndetësore. (germa “a”) 
- Dokumentacion vërtetues për mbështetjen financiare për realizimin e projektit. (germa “b”)
- Planin e biznesit. (germa “c”)  
Pika 2: Dokumentacioni specifik sipas tipit të licencës
2.1 Për t’u pajisur me licencë për prodhimin e energjisë elektrike, aplikuesi duhet të depozitojë gjithashtu:
- Të dhënat për sa i përket datës së fillimit të operimit. (germa “a”)
- Kontratën me MIE-n në formatin origjinal ose fotokopje të njësuar me origjinalin. (germa “b”)
- Miratimin e pikës së lidhjes nga OSSH sh.a. në formatin origjinal ose fotokopje të njësuar me origjinalin. (germa “c”)
- VNM-në paraprake, si dhe të bëjë me dije në rast se ka filluar punimet për ndërtimin e centralit. (germa “e”)
Për gjithë sa më sipër, Bordi i ERE-s 

VENDOSI:

1. Të fillojë procedurën për licencimin e shoqërisë “Global Technical Mechanics” sh.p.k. në veprimtarinë e prodhimit të energjisë elektrike nga centrali fotovoltaik, me kapacitet prodhues 12 MW, me vendndodhje në zonën e Aeroportit të Kukësit, Njësia Administrative Shtiqën, Bashkia Kukës, qarku Kukës, për një afat 25-vjeçar.
2. Drejtoria e Licencimit dhe Autorizimeve të njoftojë shoqërinë “Global Technical Mechanics” sh.p.k., dhe Ministrinë e Infrastrukturës dhe Energjisë për vendimin e Bordit të ERE-s.
Ky vendim hyn në fuqi menjëherë.
Çdo palë e përfshirë në këtë procedurë mund t’i kërkojë ERE-s, brenda 7 ditëve kalendarike nga data e marrjes së vendimit, rishikimin e vendimit të Bordit në rast se ka siguruar prova të reja që mund ta çojnë Bordin në marrjen e një vendimi të ndryshëm nga i mëparshmi apo për gabime materiale të konstatuara. Për këtë vendim mund të bëhet ankim në Gjykatën Administrative Tiranë, brenda 30 ditëve kalendarike nga dita e publikimit në Fletoren Zyrtare.
Ky vendim botohet në Fletoren Zyrtare.

